Krūminių tvenkinys

Krūminių tvenkinys – tvenkinys Varėnos rajone, 6,5 km į pietus nuo Valkininkų, Merkio ichtiologiniame draustinyje. Susidaręs užtvenkus Versekos upę (Merkio intakas) 8,2 km nuo jos žiočių. Ilgis iš pietų į šiaurę 4 km, plotis iki 0,27 km. Altitudė 124 m. Krantai daugiausia aukšti, apaugę mišku (Vyganėlio, Pasgrindos miškai). Rytinėje pakrantėje stūkso Krūminių piliakalnis.

Debitas:
 Upės: 2,92 m³/s
 Užtvankos skaičiuotinis: 83,8 m³/s

Užtvanka 130 m ilgio, 8 m pločio. Vandens pralaida – šachtinė. Įrengta 1975 m. Nuo 2002 m. veikia 160 kW galios mažoji hidroelektrinė. Vanduo naudojamas laukams drėkinti.

Prie tvenkinio įsikūrę kaimai: Krūminiai, Butvydonys, Giniūnai. Užtvankos pylimu eina kelias , pietinę tvenkinio dalį skersai kerta vietinės reikšmės kelias.

 Šaltiniai 
 Tvenkinių katalogas. Aplinkos apsaugos ministerija. Kaunas, 1998

Kategorija:Varėnos rajono tvenkiniai